Дзяржаўная ўстанова адукацыі

“Паставіцкая сярэдняя школа”

Дэкада педагагічнага майстэрства настаўнікаў гуманітарных прадметаў

Пазакласнае мерапрыемства для вучняў 10 – 11 класаў

**Турнір для кемлівых**

**“Залацінкі народнай мудрасці”**

Паўлава Святлана Аляксандраўна,

настаўнік беларускай мовы і літаратуры

аг. Паставічы, 2020

**Мэта:** спрыяць замацаванню і паглыбленню ведаў вучняў па тэме “Фразеалогія”; развіваць інтэлектуальныя здольнасці вучняў, чуйнасць да слова, уменне працаваць у групе; развіваць уменне падбіраць сінонімы да фразеалагізмаў, адпаведнікі пры перакладзе з рускай мовы; садзейнічаць фарміраванню моўнай культуры, выхаванню прагі да пошуку трапнага адказу, кемлівасці, гумару, артыстызму, любові да роднай мовы.

**Умовы гульні**: удзельнічаюць дзве каманады.

“Сюрпрыз” у канцы гульні. Настаўнік запрашае да дошкі па аднаму ігрка. Яны па чарзе называюць фразеалагізмы. Хто назаве больш фразеалагізмаў, тая каманда атрымае дадаткова 5 ачкоў. Пасля гэтага конкурсу падводзяцца канчатковыя вынікі.

**Абсталяванне:** фразеалагічныя слоўнікі, карткі, малюнкі.

**Эпіграф:** На зямлі і між аблокаў

Горды будзь за родны край -

Галаву трымай высока,

Толькі нос не задзірай.

А.Ставер

**Ход гульні**

1. **Арганізацыйны момант.**

- Вітаю Вас, сябры! Старажытныя грэкі казалі: “Добры настрой – палова перамогі”. Я спадзяюся, што вы прыйшлі з добрым настроем, і ў вас усё атрымаецца. А я вам жадаю поспехаў!

**2. Паведамленне тэмы і мэты гульні**

- Запрашаю прыняць удзел у нашым турніры для кемлівых, які называецца “Залацінкі народнай мудрасці”. Звярніце ўвагу на эпіграф. Як вы разумееце гэтыя радкі?

- Побач са звычайнымі словамі і словазлучэннямі ў нашай мове шырока ўжываюцца ўстойлівыя адзінкі, якія складаюцца не менш як з двух слоў-кампанентаў і валодаюць адзіным, [цэласным значэннем](http://shkola.of.by/uroka-pa-pradmetu-belaruskaya-litaratura.html). Вызначце гэту адзінку у нашым эпіграфе. “Задзіраць нос”- зазнавацца, фанабэрыцца. Як яна называецца? (ФРАЗЕАЛАГІЗМ) Фразеалагізмы значна ажыўляюць мову, [робяць яе вобразнай](http://shkola.of.by/hto-smyaecca-aposhnim-kamediya--troh-aktah.html), эмацыянальнай, сакавітай, дапамагаюць пазбегнуць паўтораў.

Зараз ў алімпіядных заданнях, на  ЦТ па мове даволі часта прапаноўваць заданні на фразеалагізмы, якія выклікаюць цяжкасці ў вучняў. Таму сёння

наша гульня будзе прысвечана менавіта гэтым залацінкам народнай мудрасці – фразеалагізмам.

**1 конкурс. РАЗМІНКА “ПРАДОЎЖЫ ФРАЗЕАЛАГІЗМ”.**

1. Без году (тыдзень).
2. Ваду ў ступе (таўчы).
3. Дзясятая вада на (кісялі).
4. Закрануць за (жывое).
5. Лаўры спаць не (даюць).
6. Мёртвая (хватка).
7. Паказаць, дзе (ракі зімуюць).
8. Стрэляны (верабей).
9. У тры (пагібелі).
10. Чужымі рукамі (жар заграбаць).
11. **Конкурс. “ЦІ ВЕДАЕЦЕ ВЫ?”**

**Устанавіце адпаведнасць паміж фразеалагізмамі і іх значэннем.**

1. Агарод гарадзіць а) рабіць няўмела, абы-як
2. Богу душу аддаць б) пагрозліва, варожа ставіцца да каго-небудзь
3. Валіць праз пень калоду в) не пахітруеш, не абдурыш, не ашукаеш
4. За саломінку ўхапіцца г) памерці
5. Іграць першую скрыпку д) задумваць, распачынаць справу, з якой мно-

га клопату

1. На злобу дня е)крайні песімізм, адчай, расчараванне

ў жыцці

1. На мякіне не правядзеш ё) паспрабаваць выратавацца хоць якім, хоць

і ненадзейным спосабам

1. На хвост станавіцца ж) пад уладай
2. Пад ботам з) быць галоўным у якой-небудзь справе
3. Пальма першынства і) пра тое, што ў гэты момант хвалюе, цікавіць

усіх

1. Сусветная туга к) перавага над іншым, першае месца


**Адказы: 1д, 2г, 3а, 4ё, 5з, 6і, 7в, 8б, 9ж, 10к, 11е**


1. **Конкурс “Фразеалагічная анатомія**”

(адказамі з’яўляюцца назвы органаў, частак цела)

1. Канчаткова парваць з кім-небудзь ці чым-небудзь – абтрэсці прах з ...(ног).
2. Вельмі шчыра, адкрыта – ад шчырага ...(сэрца).
3. Найбольш слабае, паражальнае месца – ахілесава ... (пята).
4. Уводзіць у зман, абяцаць што-небудзь і не выконваць – вадзіць за ...(нос).
5. Вельмі хутка – ва ўсе ...(лапаткі).
6. Ім характарызуюць, з асуджэннем, таго, хто гаворыць шмат лішняга - ... (язык) без касці.
7. Уводзяць у зман, знарок адцягваць увагу ад чагосьці – загаворваць ...(зубы).
8. Не рэагуе, не звяртае ўвагі – і ...(вухам) не вядзе.
9. Абгаворваць, бэсціць кагосьці – перамываць ...(костачкі).
10. Перажываць, шкадаваць з прычыны чагосьці няздзейсненага, непапраўна страчанага – кусаць ...(локці).
11. Тупы, абмежаваны ці занадта ўпарты чалавек – медны ...(лоб).
12. Выказваць асаблівую ўвагу, клапаціцца, турбавацца – насіць на ...(руках).

**4.Конкурс “Адгадай фразеалагізм па малюнку”.**





1. Як з гуся(-і) вада (камусьці)
2. Сесці ў галош – пацярпець няўдачу. Апынуцца ў нялёгкім становішчы.
3. Без задніх ног – быць стомленым.
4. Як кот наплакаў.
5. Вадзіць за нос -уводзіць у зман, толькі абяцаць.
6. Стрэляны верабей – дасведчаны чалавек, якога няпрста або немагчыма падмануць.
7. Не зводзіць вачэй -быць пільным.
8. Кляваць носам – засынаць.
9. **Конкурс “ПАДБЯРЫ РУСКІЯ АДПАВЕДНІКІ ДА БЕЛАРУСКІХ ФРАЗЕАЛАГІЗМАЎ”**
10. Абое рабое – аднолькавыя па сваіх якасцях – два сапога пара.
11. Адрэзаная луста – чалавек, які аддаліўся ад сям’і, стаў самастойным – отрезанный ломоть.
12. Бíбікі біць – гультаяваць – лынды бить, бить баклуши.
13. Даць жару – вельмі лаяць – дать дрозда.
14. Кат**у** па пят**у** – [вельмі мала](http://shkola.of.by/urivak-z-apovesci-palyavanne-na-aposhnyaga-juralya.html), мелка – с гулькин нос, курица вброд перейдёт.
15. Хоць гаць гац**í**– вельмі многа – хоть завались.
16. Ні да вока ні да бока – не да месца – ни к селу ни к городу.
17. За блізкім светам – далёка – у чёрта на кулічках.
18. **Конкурс “ГАРЭЗЛІВЫЯ ЛІТАРЫ Ў ФРАЗЕАЛАГІЗМАХ”**

* **Замяніце адну літару, каб у вас атрымаўся правільны фразеалагізм. Растлумачце яго значэнне.**

1. Аліна плача (асіна)- *(па кім-н., хто-небудзі заслугоўвае пакарання, павешання).*
2. Блудны сон (сын)- *аб тым, хто пайшоў з хаты ў пошуках....*
3. Бярозавая каса (каша) – *розгі або дубец.*
4. Холад не цётка (голад)- *з’есці, што патрапіць.*
5. Ні ў дуб нагой(зуб) – *нічога не разумець*
6. Капаць яду (яму) – *рыхтаваць непрыемнасць каму-н.).*
7. Кіт у мяшку (кот)- *невядомае, няпэўнае.*
8. Мухі Тантала (мукі)- *гэта розныя перажыванні або пакуты, выкліканыя немагчымасцю дасягнуць жаданай і такі блізкай мэты*
9. Настаўляць ногі (рогі) – *ашукваць мужа*.
10. Гады ў гады(рады) – *вельмі рэдка.*
11. **Конкурс “АНТОНІМЫ”**

* Да фразеалагізмаў падбярыце антонімы.

Хоць вока выкалі-

Востры на язык –

Ні свет ні зара –

Рукой падаць –

Хоць да раны прыкладвай –

Як маслам па сэрцы –

Як карова языком злізала –

Душа ў душу –

Пайсці на свой хлеб –

Куры не клююць –

Трымаць язык за зубамі –

Лёгкі на нагу –

**Для даведкі:** *на шапачны развод, як гром з яснага неба, цяжкі на нагу,* *як кот наплакаў, як кот з сабакам,* *хоць іголкі збірай, распускаць язык,* *цяляты язык зжавалі,* *блізкі свет,* *сядзець на карку,* *як мыла з’еўшы,* *да трох не гавары.*

**Адказы:** Хоць вока выкалі- *хоць іголкі збірай,* востры на язык – *цяляты язык зжавалі,* ні свет ні зара – *на шапачны развод,* рукой падаць – *блізкі свет,* хоць да раны прыкладвай – *да трох не гавары,* як маслам па сэрцы – *як мыла з’еўшы,* як карова языком злізала – *як гром з яснага неба,* душа ў душу – *як кот з сабакам,* пайсці на свой хлеб – *сядзець на карку,*  куры не клююць – *як кот наплакаў,* трымаць язык за зубамі –  *распускаць язык,* лёгкі на нагу – *цяжкі на нагу.*

1. **Конкурс “ФРАЗЕАЛАГІЧНЫ ЗВЯРЫНЕЦ”**
2. Як гавораць пра чалавека, які сваімі паводзінамі ці знешнім выглядам непадобны да іншых (БЕЛАЯ ВАРОНА)
3. Пра чалавека, які маскіруе свае нядобрыя намеры ці дзеянні, крывадушны, кажуць... (ВОЎК У АВЕЧАЙ СКУРЫ).
4. Вельмі бедны – гол як ...(САКОЛ).
5. Злавіць, выклікаць злосць – дражніць... (ГУСЕЙ).
6. Чалавек, які збіўся з правільнага жыццёвага шляху, - заблудшая ...(АВЕЧКА).
7. Чалавека, на якога звальваюць чужую віну, адказнасць за іншых - ...(КАЗЁЛ АДПУШЧЭННЯ).
8. Прытворна шкадаваць, няшчыра скардзіцца – ліць ...(КРАКАДЗІЛАВЫ СЛЁЗЫ).
9. Цішком падстроіць непрыемнасць, подласць – падлажыць...(СВІННЮ).
10. Мае вялікі вопыт, навык у чымсьці - ...(САБАКУ З’ЕЎ).
11. Выказванне іранічных адносін да кагосьці, непахвальнай ацэнкі каго-небудзь - ...(ДАБРЫ БАБРЫ).

**Падвядзенне вынікаў.**

**Конкурс “СЮРПРЫЗ”. Канчатковыя вынікі.**

**Рэфлексія.**

* Як вы працавалі? Выберыце фразеалагізм:

1. З аганьком; 2) з душой; 3) абы з рук; 4) цераз пень калоду; 5) закасаўшы рукавы.

Дзякуй за працу, поспехаў!